《续十虫吟２》
宋代·舒岳祥

虫有白蚁虎，食蚁功有取。
大厦初落成，白蚁郛其础。
日繁实有徒，岁久仆梁梠。
闻尔能食之，往求数十许。
纵之穴窍中，种育成生聚。
食蚁既无余，虎自缘庭户。
亦复生几案，往往入筐{上竹右吕}。
主人反厌憎，拥篲务屏去。
客谓主勿然，前劳宜论叙。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。